CELEX: 52016PC0039
Language: fi
Date: 2016-02-02
Title: Ehdotus EUROOPAN PARLAMENTIN JA NEUVOSTON ASETUS elohopeasta ja asetuksen (EY) N:o 1102/2008 kumoamisesta

EUROOPAN KOMISSIO
            Bryssel 2.2.2016
            COM(2016) 39 final
            2016/0023(COD)
            Ehdotus
            EUROOPAN PARLAMENTIN JA NEUVOSTON ASETUS
            elohopeasta ja asetuksen (EY) N:o 1102/2008 kumoamisesta
            (ETA:n kannalta merkityksellinen teksti)
            {SWD(2016) 14 final}{SWD(2016) 17 final}{SWD(2016) 18 final}
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Ehdotuksen yleinen tausta, perustelut ja tavoitteet
            
            
               Unioni ja 26 jäsenvaltiota ovat allekirjoittaneet UNEPin puitteissa neuvotellun elohopeaa koskevan uuden kansainvälisen yleissopimuksen
                  1
               . Yleissopimuksen nimi on Minamatan yleissopimus, jäljempänä ’Minamatan yleissopimus’ tai ’yleissopimus’. Se on saanut nimensä Minamatan kaupungin mukaan, jossa tapahtui 1950- ja 1960-lukujen pahin elohopean aiheuttama saastumistapaus. Allekirjoitustilaisuus päätti viidestä hallitustenvälisen neuvottelukomitean kokouksesta koostuneen neuvotteluprosessin. Kaikki jäsenvaltiot ovat sitoutuneet ratifioimaan yleissopimuksen.
            
            
               Yleissopimus kattaa koko elohopean elinkaaren louhinnasta elohopeajätteen käsittelyyn. Yleissopimuksen tavoitteena on suojella ihmisten terveyttä ja ympäristöä ihmisten aiheuttamilta elohopea- ja elohopeayhdistepäästöiltä ilmaan, veteen ja maaperään. Siinä asetetaan rajoituksia erityisesti uuden elohopean tuotannolle ja elohopean kansainväliselle kaupalle, kielletään useiden lisättyä elohopeaa sisältävien tuotteiden valmistus, vienti ja tuonti, kielletään useat elohopeaa käyttävät valmistusprosessit tai asetetaan ehtoja niiden toiminnalle, kehotetaan rajoittamaan elohopean uusia käyttötarkoituksia tuotteissa ja teollisuusprosesseissa ja toteuttamaan toimenpiteitä pienimuotoisen kullankaivun ja teollisuustoimintojen elohopeapäästöjen vähentämiseksi muun muassa parhaiden käytettävissä olevien tekniikoiden avulla, sekä edellytetään, että elohopea välivarastoidaan ja elohopeajäte käsitellään ympäristön kannalta kestävällä tavalla.
            
            
               Suuri osa Minamatan yleissopimuksen säännöksistä sisältyy jo unionin lainsäädäntöön. Asetuksella (EY) N:o 1102/2008
                  2
                kielletään elohopean ja useiden elohopeayhdisteiden vienti, luokitellaan tietyistä lähteistä peräisin oleva elohopea jätteeksi ja säädetään elohopean varastoinnista. Elohopeaa ja elohopeayhdisteitä koskevia erillisiä säännöksiä on muissa EU:n säädöksissä, kuten asetuksessa (EU) N:o 649/2012
                  3
               , jossa säädetään esimerkiksi elohopean tuontiin sovellettavasta ilmoitusjärjestelmästä, ja asetuksissa (EY) N:o 369/2005
                  4
               , (EY) N:o 1907/2006
                  5
               , (EY) N:o 1223/2009
                  6
                ja direktiiveissä 2006/66/EY
                  7
                ja 2011/65/EU
                  8
               , joissa käsitellään useiden lisättyä elohopeaa sisältävien tuotteiden saattamista unionin markkinoille ja asetetaan elohopeapitoisuuden enimmäistasot. Lisäksi direktiivien 2010/75/EU
                  9
               , 2012/18/EU
                  10
               , 2008/98/EY
                  11
                ja 1999/31/EY
                  12
                tavoitteena on valvoa, vähentää, ja kun elohopeattomia vaihtoehtoja on käytettäessä, poistaa elohopean, elohopeayhdisteiden ja elohopeajätteen pistekuormituslähteet ja hajapäästöt ympäristöön.
            
            
               Unionin säännösten arvioinnissa on löydetty rajallinen määrä lainsäädäntöpuutteita, jotka on korjattava sen varmistamiseksi, että unionin lainsäädäntö on yleissopimuksen määräysten mukainen
                  13
               . Tässä ehdotuksessa pyritään käsittelemään näitä puutteita, jotka koskevat seuraavia kysymyksiä:
            
            
               elohopean tuonti;
            
            
               tiettyjen lisättyä elohopeaa sisältävien tuotteiden vienti;
            
            
               elohopean käyttö tietyissä valmistusprosesseissa;
            
            
               uudet elohopean käyttötarkoitukset tuotteissa ja valmistusprosesseissa;
            
            
               elohopean käyttö pienimuotoisessa kullankaivussa ja
            
            
               elohopean käyttö hammasamalgaamissa.
            
            
               Oikeudellisen selkeyden vuoksi yleissopimuksesta johtuvat velvollisuudet, joita ei ole vielä saatettu osaksi EU:n lainsäädäntöä, olisi sisällytettävä yhteen säädökseen.
            
            
               Tämän perustana olisi käytettävä asetusta (EY) N:o 1102/2008, koska se on ainoa pelkästään elohopeaa käsittelevä unionin säädös. Kun otetaan huomioon asetukseen (EY) N:o 1102/2008 tarvittavien muutosten luonne ja laajuus ja tarve parantaa johdonmukaisuutta ja oikeudellista selkeyttä, olisi tällä ehdotuksella kumottava mainittu asetus ja korvattava se niin, että siihen sisältyvät merkittävät velvoitteet siirretään uuteen säädökseen, jos se on vielä tarpeen.
            
            
               Johdonmukaisuus suhteessa unionin muuhun politiikkaan ja muihin tavoitteisiin
            
            
               Tämä aloite on seitsemännen ympäristöä koskevan toimintaohjelman
                  14
                mukainen. Seitsemännessä ympäristöä koskevassa toimintaohjelmassa asetetaan pitkän aikavälin tavoitteeksi myrkytön ympäristö. Näin ollen toimia tarvitaan sen varmistamiseksi, että kemikaalien ihmisten terveydelle ja ympäristölle aiheuttamat merkittävät kielteiset vaikutukset minimoidaan vuoteen 2020 mennessä.
            
            
               Tämän aloitteen tavoitteet ovat yhdenmukaiset myös Eurooppa 2020 -strategian älykästä, osallistavaa ja kestävää kasvua koskevien tavoitteiden kanssa, koska elohopeattomien tuotteiden ja valmistusprosessien kehittäminen edistää innovointia. Tällä ehdotuksella edistetään yleissopimuksen ratifiointeja ja sen tuloa voimaan, tasoitetaan elohopeaa ja elohopeayhdisteitä käyttävien tai niitä tahattomasti vapauttavien teollisuusprosessien maailmanlaajuisia toimintaedellytyksiä sekä lisättyä elohopeaa sisältävillä tuotteilla käytävää kauppaa, mikä puolestaan parantaa unionin teollisuuden kilpailukykyä, erityisesti, koska suurin osa yleissopimuksen määräyksistä on unionin säännöstön mukaisia.
            
            
               Lisäksi unionin säännöstöä yksinkertaistetaan ja selkeytetään täytäntöönpanon parantamiseksi.
            
         
         
            
               2. INTRESSITAHOJEN KUULEMINEN JA VAIKUTUSTEN ARVIOINTI
            
            
               Intressitahojen kuuleminen
            
            
               Jäsenvaltioiden viranomaisia ja sidosryhmiä kuultiin komission tilaaman kahden tutkimuksen
                  15
               ,
                  16
                yhteydessä sekä Brysselissä 7. heinäkuuta 2014 järjestetyssä työryhmäkokouksessa, jonka jälkeen julkistettiin myös erityiskysymyksiä koskeva lisätietopyyntö
                  17
               . Kaikki saadut kirjalliset lausunnot julkaistiin komission verkkosivulla
                  18
               . Laaja julkinen verkkokuuleminen järjestettiin 14. elokuuta–14. marraskuuta 2014 ja siihen liittyvä kyselylomake
                  19
                julkaistiin "Sinun äänesi Euroopassa" -verkkosivulla
                  20
               . Kuulemisen tavoitteena oli saada enemmän tietoa julkisten sidosryhmien ja jäsenvaltioiden näkemyksistä yleissopimuksen ratifioinnista sekä yleissopimuksen saattamiseen osaksi unionin lainsäädäntöä ja täytäntöönpanoa koskevista erityiskysymyksistä, erityisesti niillä aloilla, joilla unionin lainsäädäntö on saatettava yhdenmukaiseksi yleissopimuksen kanssa. Kohderyhmät olivat kansalaiset, julkiset viranomaiset, tutkimuslaitokset, yliopistot, voittoa tavoittelemattomat kansalaisjärjestöt, konsulttiyritykset, yksityiset yritykset sekä niitä edustavat järjestöt. Sidosryhmät ja yleisö kannattivat laajalti sitä, että unioni ratifioi Minamatan yleissopimuksen. Sidosryhmien esille tuomat erityiskysymykset otettiin huomioon tätä ehdotusta valmisteltaessa.
            
            
               Vaikutustenarvioinnin tulos
            
            
               Vaikutustenarvioinnissa päädyttiin siihen, että Minamatan yleissopimuksen ratifioinnin ja täytäntöönpanon myötä EU saa merkittäviä ympäristöön ja ihmisten terveyteen liittyviä hyötyjä pääasiassa muualta maailmasta peräisin olevien elohopeapäästöjen odotetun vähentymisen vuoksi. Erityisesti on huomattava, että
            
            
               Yleissopimuksen tärkeillä määräyksillä, jotka koskevat esimerkiksi parhaan käytettävissä olevan tekniikan (BAT) soveltamista suurten teollisuuslaitosten päästöjen vähentämiseksi, nykyisen uuden elohopean tuotannon vaiheittaista lopettamista ja myöhemmän elohopean tuotannon kieltämistä tai pienimuotoisen kullankaivun rajoittamista, odotetaan olevan merkittäviä myönteisiä ympäristövaikutuksia sekä maailmanlaajuisesti että unionissa, kun ne on pantu täytäntöön. Tällaisia toimintoja ei käytännössä enää ole EU:n alueella tai niitä säännellään jo. Näin ollen unioni saavuttaa ne ympäristön ja ihmisten terveyden suojelua koskevat tavoitteet, jotka asetettiin vuonna 2005 julkaistussa elohopeaa koskevassa yhteisön strategiassa
                  21
               , jäljempänä ’strategia’.
            
            
               Kun EU:n ulkopuoliset maat panevat yleissopimuksen täytäntöön, ne soveltavat normeja, jotka vastaavat unionissa jo useisiin teollisuuden toimintoihin sovellettavia normeja. Näin voidaan puuttua mahdollisiin kilpailuetuihin, jotka hyödyttävät sellaisia EU:n ulkopuolisten maiden yrityksiä, joihin sovelletaan löyhempiä ympäristönormeja (tai ei sovelleta lainkaan), ja mahdollisesti avata uusia markkinoita ympäristöteknologiaan erikoistuville unionin yrityksille. Esimerkkinä voidaan mainita, että maailmanlaajuisesti tiettyjen teollisuustoimintojen elohopeapäästöihin sovellettavat yleissopimuksen määräykset edellyttävät, että suuren joukon elohopeapäästöjä aiheuttavia teollisuuslaitoksia on sovellettava parasta käytettävissä olevaa tekniikkaa, jota unionin teollisuus jo soveltaa. 
            
            
               Vaikutusten arvioinnissa esiteltiin erilaisia vaihtoehtoja, joilla voitaisiin käsitellä kuutta EU:n sääntelystä löydettyä aukkoa: peruslinjavaihtoehto, eli ”Ei EU:n toimia”, vähintään kaksi erilaista vaihtoehtoa kunkin asiaa koskevan politiikan osa-alueen osalta, joista esimerkiksi toisen mukaisesti yleissopimuksen vaatimukset saatetaan osaksi unionin säännöstöä ja toisen mukaisesti asetetaan vaatimuksia, jotka menevät yleissopimuksen vaatimuksia pidemmälle.
            
            
               Hammasamalgaamin osalta vaikutusten arvioinnissa arvioitiin toimenpiteiden tarvetta ja mahdollisia vaikutuksia:
            
            
               Komission päätöksessä 2000/532/EY
                  22
                hammashoidon amalgaamijäte luonnehditaan vaaralliseksi jätteeksi, minkä vuoksi siihen sovelletaan jätealan puitedirektiivin
                  23
                säännöksiä. Hammashoitoloista peräisin oleviin elohopeapäästöihin sovelletaan myös unionin vesilainsäädäntöä. Elohopea on luokiteltu vaaralliseksi prioriteettiaineeksi vesipolitiikan puitedirektiivin
                  24
                liitteessä X ja näin ollen tämän aineen päästöjä vesistöihin on merkittävästi vähennettävä. Amalgaami on elohopean toiseksi suurin käyttötarkoitus unionissa. Siitä aiheutuu vuosittain 75 elohopeatonnin saastumispotentiaali ja yli tuhannen tonnin pitkän aikavälin saastumispotentiaali
                  25
               . Tätä saastumislähdettä koskevat erityistoimet ovatkin tarpeen.
            
            
               Vaikutustenarvioinnissa todetaan, että käytettävissä olevien tieteellisten tietojen mukaan hammasamalgaamin käytön kieltäminen ei olisi oikeasuhtainen toimi, koska hammasamalgaamin terveysriskejä ei ole selkeästi osoitettu ja koska kiellon kustannukset olisivat korkeat. Arviointi osoittaa lisäksi, että yleissopimuksessa esitettyyn toimenpideluetteloon (josta osapuolten olisi valittava vähintään kaksi toimenpidettä) sisältyy kaksi toimenpidettä, joista saataisiin ympäristö- ja terveyshyötyjä alhaisilla kustannuksilla. Nämä ovat hammasamalgaamin käytön rajoittaminen sen kapseloituun muotoon sekä parhaiden ympäristökäytäntöjen edistäminen hammaslääkärien vastaanotoilla. Tällaiset toimenpiteet ovat elohopeastrategian toimen nro 4 mukaisia. Tämä toimi vahvistettiin vuonna 2010 suoritetussa strategian arvioinnissa prioriteettialueeksi, jolla olisi toteutettava lisätoimia. Toimilla vähennettäisiin hammaslääkäreiden ja potilaiden altistumista elohopeapäästöille ja varmistettaisiin se, että yhdyskuntajäteveden käsittelylaitosten kautta viemärijärjestelmiin ja ympäristöön joutuvia elohopeapäästöjä vähennetään merkittävästi. Uusia työpaikkoja odotetaan syntyvän yrityksiin, jotka valmistavat, asentavat ja huoltavat amalgaamin erottimia, ja yrityksiin, jotka ovat erikoistuneet elohopeaa sisältävien jätteiden keräämiseen ja käsittelyyn.
            
            
               Vaikka suurin osa näistä yrityksistä onkin mikroyrityksiä, niille ei aiheutuisi ehdotetuista toimenpiteistä suhteettomia vaikutuksia, koska 1) toimintojen luonne huomioon ottaen nämä yritykset eivät kärsisi kilpailusta suurempien yritysten kanssa, 2) toimenpiteen täytäntöönpanokustannus on rajallinen ja edellyttäisi vain vähän investointeja, 3) hammashoidon sektorille ei olisi odotettavissa työpaikkojen menetyksiä. Lisäksi nämä toimet ovat Euroopan hammaslääkärien neuvoston (Council of European Dentists) suosittelemia hyviä käytänteitä
                  26
               . Suurin osa hammaslääkäreistä soveltaa niitä jo nyt. Koska yritykset kuitenkin tarvitsevat aikaa tässä asetuksessa asetettuihin velvoitteisiin sopeutumiseen, asetetaan näiden velvoitteiden noudattamisen määräaika vuotta myöhemmäksi kuin muiden tämän asetuksen soveltamisalaan kuuluvien toimenpiteiden. Amalgaamin käyttöä kapseloidussa muodossa koskeva vaatimus ei aiheuttaisi lisätaakkaa sellaisille hammaslääkäreille, jotka ovat päättäneet olla käyttämättä amalgaamia.
            
            
               Muiden lainsäädäntöpuutteiden osalta vaikutustenarvioinnissa tehtiin seuraavat päätelmät:
            
            
               Elohopean tuontirajoitukset: kaupan rajoitukset, jotka olisivat tiukempia kuin yleissopimuksen määräykset, esimerkiksi ehdoton elohopean tuontikielto (sen sijaan, että elohopean tuonti sallittaisiin tietyin elohopean alkuperäpaikkaan ja tuodun elohopean lähteeseen liittyvin edellytyksin) ei olisi perusteltua, koska se olisi unionin teollisuudelle kalliimpaa, eikä siitä saataisi merkittäviä ympäristöhyötyjä.
            
            
               Tiettyjen lisättyä elohopeaa sisältävien tuotteiden vienti: kaupan rajoitukset, jotka olisivat tiukempia kuin yleissopimuksen määräykset, esimerkiksi lisättyä elohopeaa sisältävien tuotteiden viennin kieltäminen elohopeapitoisuutta koskevien yleissopimuksen määräyksiä tiukempien unionin sääntöjen perusteella (sen sijaan, että kiellettäisiin ainoastaan lisättyä elohopeaa sisältävät tuotteet, jotka eivät täytä yleissopimuksen vaatimuksia) ei olisi perusteltua, koska ympäristöön pääsevien elohopeapäästöjen määrä ei muuttuisi paljoakaan ja koska elohopeapäästöt voisivat tällaiset kiellon johdosta kasvaa kolmansissa maissa.
            
            
               Elohopean käytön kieltäminen tietyissä valmistusprosesseissa; ehdoton kielto käyttää elohopeaa natrium- tai kaliummetylaatin tai -etylaatin valmistuksessa (sen sijaan, että vaatimuksilla rajoitettaisiin elohopean käyttöä ja päästöjä yleissopimuksen määräysten mukaisesti) ei olisi perusteltu, koska teollisuudelle on toimitettava tiettyjä kemikaaleja, joiden saatavuutta elohopeattomissa tuotantoprosesseissa ei voitaisi osoittaa.
            
            
               Elohopean käytön rajoittaminen uusissa valmistusprosesseissa ja tuotteissa: yleissopimuksessa määrätään ainoastaan, että osapuolten on toteutettava toimenpiteitä, joilla vältetään uusien elohopeaa käyttävien valmistusprosessien kehittäminen sekä uusien lisättyä elohopeaa sisältävien tuotteiden valmistus ja markkinoille saattaminen. Näihin prosesseihin ja tuotteisiin sovellettavasta ehdollisesta kiellosta saataisiin parhaat ympäristöhyödyt ja taloudellinen tulos, koska sillä olisi suuri signaaliarvo ja se vähentäisi riskiä siitä, että taloudellisten toimijoiden olisi toteutettava kalliita kehitystoimia sellaisten tuotteiden tai prosessien osalta, jotka todennäköisesti myöhemmin kiellettäisiin.
            
            
               Elohopean rajoitettu käyttö pienimuotoisessa kullankaivussa: Ranska on ainoa jäsenvaltio, jota tämä asia koskee. Se on jo toteuttanut toimenpiteitä elohopean käytön kieltämiseksi pienimuotoisessa kullankaivussa. Unionin osalta onkin riittävää vain saattaa osaksi unionin säännöstöä yleissopimuksen mukainen vaatimus, joka koskee kansallisen toimintaohjelman laatimista ja uudelleentarkastelua.
            
            
               Taloudellisesti tarkasteltuna niiden edellä mainittujen vaihtoehtojen, jotka on yksilöity vaikutusten arvioinnissa parhaimpina vaihtoehtoehtoina, kokonaiskustannukset ovat 13–135 miljoonaa euroa vuodessa. Kustannukset aiheutuvat pääasiassa elohopean käytöstä valmistusprosesseissa sekä hammasamalgaamissa.
            
            
               3.EHDOTUKSEEN LIITTYVÄT OIKEUDELLISET NÄKÖKOHDAT
            
         
         
            
               Ehdotetun toimen lyhyt kuvaus
            
            
               Vaikka asetus (EY) N:o 1102/2008 onkin tämän ehdotuksen lähtökohta, on asianmukaista kumota ja korvata se oikeudellisen selkeyden vuoksi. Liitteeseen IV sisältyy vastaavuustaulukko.
            
            
               1 ja 2 artiklassa yksilöidään ehdotuksen kohde ja määritellään siinä käytettävät keskeiset termit.
            
            
               3 artiklassa luettuna yhdessä liitteen I kanssa asetetaan kielto viedä unionista elohopeaa, useita elohopeayhdisteitä sekä elohopean ja muiden aineiden seoksia, lukuun ottamatta niitä elohopeayhdisteitä, joita voidaan edelleen viedä laboratoriotutkimuksia varten. Kielto on ollut voimassa jo maaliskuusta 2011 alkaen asetuksen (EY) N:o 1102/2008 1 artiklan mukaisesti ja se täydentää asetuksella (EU) N:o 649/2012 asetettua kieltoa. Sillä saatetaan osaksi unionin säännöstöä Minamatan yleissopimuksen 3 artiklan 6 kohta luettuna yhdessä sen 3 artiklan 1 kohdan a ja b alakohdan sekä 2 artiklan a kohdan kanssa.
            
            
               4 artiklassa kielletään elohopean tuonti unioniin, kun se on tarkoitettu pienimuotoista kullankaivua varten, ja asetetaan ehdollinen kielto tuoda unioniin elohopeaa ja elohopeaseoksia muita suunniteltuja käyttötarkoituksia varten. Tätä kieltoa ei sovelleta loppukäsittelyä varten tuotavaan elohopeaan ja elohopeaseoksiin, Minamatan yleissopimuksen osapuolina olevista maista tuotavaan elohopeaan, jos se on peräisin sellaisesta uuden elohopean tuotannosta, joka on edelleen sallittu yleissopimuksen 3 artiklan 4 kohdan mukaisesti, sellaisista maista tuotavaan elohopeaan, jotka eivät ole yleissopimuksen osapuolia, jos tuotava elohopea ei ole peräisin uuden elohopean tuotannosta eikä kloorialkaliteollisuudesta ja jos kirjallinen vientilupa on myönnetty. Hallinnollisten toimintojen yksinkertaistamiseksi ja hallinnollisen taakan lisääntymisen estämiseksi 4 artiklan 3 kohdassa säädetään, että asetuksen (EU) N:o 649/2012 nojalla nimettyjen kansallisten toimivaltaisten viranomaisten on oltava vastuussa myös tällaisen kiellon täytäntöönpanosta ja valvonnasta.
            
            
               5 artiklalla luettuna yhdessä liitteen II kanssa saatetaan osaksi unionin säännöstöä Minamatan yleissopimuksen 4 artiklan 1 kohta ja liite A (1 osa). Näillä säännöksillä kielletään 1. tammikuuta 2021 alkaen useiden lisättyä elohopeaa sisältävien tuotteiden vienti, tuonti ja valmistus. 5 artiklaa sovelletaan sekä täydentävästi ja rajoittamatta muita EU:n säännöksiä, joilla rajoitetaan markkinoille saattamista ja joissa säädetään tiukemmista vaatimuksista esimerkiksi näiden tuotteiden elohopean enimmäismääristä, kuten on säädetty muun muassa direktiivissä 2006/66/EY.
            
            
               6 artiklassa siirretään komissiolle valtuus hyväksyä täytäntöönpanopäätöksiä kauppailmoituksista, joita jäsenvaltioiden toimivaltaiset viranomaiset käyttävät 3 ja 4 artiklan täytäntöönpanossa, sen jälkeen kun Minamatan yleissopimuksen sopimuspuolten konferenssi (CoP) on hyväksynyt ilmoituksia koskevat päätökset yleissopimuksen 3 artiklan 12 kohdan mukaisesti.
            
            
               7 artiklalla luettuna yhdessä liitteen III kanssa saatetaan osaksi unionin säännöstöä Minamatan yleissopimuksen 5 artiklan 2 ja 3 kohta ja liite B. Säännöksellä kielletään elohopean ja elohopeayhdisteiden käyttö katalyyttinä asetaldehydin ja vinyylikloridimonomeerin tuotannossa 1. tammikuuta 2019 lähtien. Natrium- tai kaliummetylaattia tai -etylaattia elohopeapohjaisella prosessilla valmistavien laitosten osalta rajoitetaan uuden elohopean tuotannosta peräisin olevan elohopean käyttöä sekä elohopean ja elohopeayhdisteiden päästöjä ympäristöön. Lisäksi kielletään tämän asetuksen voimaantulopäivästä alkaen tuotantokapasiteetin lisääminen tai uusien laitosten perustaminen. 7 artiklan 3 kohdassa siirretään komissiolle valtuudet hyväksyä delegoituja säädöksiä, jotta voidaan sisällyttää elohopean ja elohopeayhdisteiden väliaikaiseen varastointiin liittyviä vaatimuksia koskevat CoPin päätökset unionin säännöstöön, jos unioni näitä vaatimuksia kannattaa. Näin voidaan soveltaa tavallista lainsäätämisjärjestystä, vaikka unionin myönteistä kantaa ei olekaan CoPin kyseisen päätöksen osalta vahvistettu tai jos unioni olisi vastustanut kyseistä päätöstä.
            
            
               8 artiklalla saatetaan osaksi unionin säännöstä yleissopimuksen 4 artiklan 6 ja 7 kohta sekä 5 artiklan 4 ja 9 kohta. Tällä säännöksellä kielletään lisättyä elohopeaa sisältävien tuotteiden valmistaminen ja markkinoille saattaminen, jos niitä ei käytetä johonkin ennen tämän ehdotuksen soveltamispäivää tiedossa olleisiin käyttötarkoituksiin sekä sellaisiin valmistusprosesseihin, jotka eivät olleet käytössä ennen mainittua ajankohtaa. 8 artiklan 3 ja 4 kohdassa säädetään mekanismista, jolla tällaiset uudet lisättyä elohopeaa sisältävät tuotteet ja valmistusprosessit voidaan silti hyväksyä komission täytäntöönpanosäädöksellä, joka perustuu niiden ympäristölle ja ihmisten terveydelle aiheutuvien hyötyjen arviointiin ja teknisesti ja taloudellisesti toteuttamiskelpoisten elohopeattomien vaihtoehtojen saatavuuteen.
            
            
               Kuten yleissopimuksen 7 artiklassa, ehdotuksen 9 artiklassa luettuna yhdessä liitteen IV kanssa säädetään, että sellaisten jäsenvaltioiden, joissa harjoitetaan pienimuotoista kullankaivua, on toteutettava toimia elohopean ja elohopeayhdisteiden käytön ja tällaisesta toiminnasta aiheutuvien päästöjen vähentämiseksi, ja jos se on mahdollista, poistamiseksi, sekä laadittava ja pantava täytäntöön asiaa koskeva kansallinen suunnitelma.
            
            
               10 artiklalla saatetaan osaksi unionin säännöstöä Minamatan yleissopimuksen 4 artiklan 3 kohta ja liite A (II osa). Siinä säädetään, että hammasamalgaamia voidaan käyttää ainoastaan kapseloidussa muodossa ja että hammashoitolaitokset on 1. tammikuuta 2019 alkaen varustettava amalgaamin erottimilla elohopeaa sisältävien amalgaamijäämien ottamiseksi talteen ja keräämiseksi. Siinä kehotetaan jäsenvaltioita käyttämään asiaa koskevia eurooppalaisia standardeja, sellaisina kuin ne ovat viimeksi päivitettyinä, mukaan lukien EN ISO 138987
                  27
               , EN ISO 24234
                  28
                ja EN 1641:2009
                  29
               , tai mitä tahansa muita kansallisia tai kansainvälisiä standardeja, joilla voidaan varmistaa vastaavan tasoinen amalgaamijäämien talteenotto ja amalgaamikapseleiden laatu. 
            
            
               11 artikla vastaa asetuksen (EY) N:o 1102/2008 2 artiklaa ja siinä säädetään, että sellainen elohopea, jota ei enää käytetä kloorialkaliteollisuudessa tai jota on muodostunut maakaasun puhdistuksesta tai muiden kuin metallimalmien louhinnasta tai sulattamisesta tai joka on saatu sinooperimalmista, on jätettä ja se on käsiteltävä.
            
            
               12 artikla perustuu asetuksen (EY) N:o 1102/2008 6 artiklaan ja siinä säädetään, että sellaisten yritysten, jotka harjoittavat 11 artiklassa tarkoitettua toimia, on toimitettava kansallisille toimivaltaisille viranomaisille vuosittain tiedot erityisesti kussakin laitoksessa varastoituna olevan elohopean määrästä ja väliaikaiseen tai pysyvään elohopean jätevarastointilaitokseen toimitetun elohopean määrästä. 12 artiklan 2 kohdassa säädetään, että tiedot on toimitettava käyttäen asiaa koskevaa jäteluokkaa ja NACE-koodeja, kuten on säädetty asetuksessa (EY) N:o 2150/2002
                  30
               . 12 artiklan 3 kohdassa säädetään, että sellaiset laitokset, jotka valmistavat kloorialkalia elohopeakennoja käyttäen, voivat lopettaa tietojen toimittamisen, kun kaikki kennot on poistettu käytöstä komission täytäntöönpanopäätöksen 2013/732/EU
                  31
                mukaisesti ja kun kaikki elohopeajäte on siirretty varastointilaitokseen.
            
            
               13 artiklassa säädetään, että elohopeajäte voidaan varastoida väliaikaisesti tai pysyvästi maanalaisiin varastointilaitoksiin ja väliaikaisesti maanpäällisiin varastointilaitoksiin. Siinä säädetään myös, mitä elohopeajätteen väliaikaista varastointia koskevia neuvoston direktiivin 1999/31/EY säännöksiä sovelletaan elohopeajätteen pysyvään varastointiin maanalaisissa varastointilaitoksissa.
            
            
               14 ja 20 artiklassa säädetään seuraamuksista, joita sovelletaan tämän ehdotuksen rikkomiseen, sekä sen voimaantulosta ja soveltamispäivästä.
            
            
               15 artiklalla pannaan täytäntöön Minamatan yleissopimuksen 21 artikla. Siinä säädetään, että jäsenvaltioilla on velvollisuus laatia, päivittää ja julkaista raportti, jossa on kaikki asiaa koskevat tiedot tämän ehdotuksen täytäntöönpanosta, tiedot, jotka on raportoitava edellä mainitun 21 artiklan noudattamiseksi, tiivistelmä tiedoista, jotka on koottu tämän ehdotuksen 12 artiklan mukaisesti suurista lähteistä peräisin olevasta elohopeajätteestä sekä tiedot merkittävistä yksittäisistä elohopeavarastoista, joita voi olla kunkin jäsenvaltion alueella. Tämän säännöksen mukaan komissiolle on annettava tiedoksi tällainen raportti ja sen päivitys kuukauden kuluessa niiden julkaisusta. 15 artiklan 2 kohdalla siirretään komissiolle valtuudet hyväksyä täytäntöönpanosäädöksiä kyselylomakkeista, joita käyttäen jäsenvaltiot raportoivat asiaa koskevat tiedot komissiolle ja joissa yksilöidään, mitä erityisiä tietoja on toimitettava (mukaan lukien tiedot keskeisistä suoritusindikaattoreista), millaisessa muodossa ja milloin.
            
            
               16 artiklalla siirretään komissiolle valtuudet hyväksyä delegoituja säädöksiä, joilla muutetaan tämän ehdotuksen liitteitä I–IV unionin kannattamien CoPin päätösten täytäntöönpanemiseksi. Näin voidaan soveltaa  tavallista lainsäätämisjärjestystä, vaikka unionin myönteistä kantaa ei olekaan CoPin kyseisen päätöksen osalta tai jos unioni olisi vastustanut kyseistä päätöstä.
            
            
               17 ja 18 artikla ovat perussäännöksiä komissiolle 7 artiklan 3 kohdan ja 16 artiklan mukaisesti komissiolle siirretyn säädösvallan käyttämisestä sekä komiteamenettelystä, jonka mukaisesti voidaan hyväksyä 6 artiklan, 8 artiklan 4 kohdan ja 15 artiklan 2 kohdan mukaisia täytäntöönpanosäädöksiä.
            
            
               19 artiklassa säädetään, että asetus (EY) N:o 1102/2008 korvataan ja kumotaan 1. tammikuuta 2018 alkaen, eli tämän ehdotuksen soveltamispäivästä alkaen, ja että viittauksia asetukseen (EY) N:o 1102/2008 pidetään viittauksina tähän ehdotukseen.
            
            
               Oikeusperusta
            
         
         
            
               Kuten asetuksella (EY) N:o 1102/2008, tällä ehdotuksella pyritään sekä suojelemaan ympäristöä että ihmisten terveyttä että varmistamaan sen kauppaa koskevien näkökohtien yhdenmukaisuus (vienti- ja tuontikiellot sekä rajoitukset, jotka koskevat elohopeaa, elohopeayhdisteitä sekä lisättyä elohopeaa sisältäviä tuotteita). Näin ollen tällä ehdotuksella on kaksi oikeusperustaa, eli Euroopan unionin toiminnasta tehdyn sopimuksen 192 artiklan 1 kohta ja 207 artikla.
            
            
               Toissijaisuus- ja suhteellisuusperiaate sekä sääntelytavan valinta
            
            
               Tämän ehdotuksen tavoitteena on saattaa osaksi unionin säännöstöä ne Minamatan yleissopimuksen säännökset, jotka eivät vielä siihen kuulu, jotta unioni ja sen jäsenvaltiot voisivat ratifioida ja panna täytäntöön mainitun yleissopimuksen.
            
            
               Näin ollen toissijaisuusperiaatetta sovelletaan, koska tämä ehdotus ei kuulu yhteisön yksinomaiseen toimivaltaan.
            
            
               Tämän ehdotuksen tavoitteita ei voida saavuttaa riittävällä tavalla pelkästään jäsenvaltioiden toimin. Unionissa tapahtuvan elohopean aiheuttaman saastumisen ja sille altistumisen käsittelemiseksi kunkin jäsenvaltion on muun muassa pantava täytäntöön elohopean ja useiden elohopeayhdisteiden sekä tiettyjen lisättyä elohopeaa sisältävien tuotteiden vientikielto ja ehdollinen elohopeaan sovellettava tuontikielto. Tällaiset kauppaan liittyvät toimenpiteet voidaan saattaa osaksi lainsäädäntöä ja panna täytäntöön vain unionin säännösten pohjalta, koska yleisen kauppapolitiikan toimenpiteet kuuluvat unionin yksinomaiseen toimialaan Euroopan unionin toiminnasta tehdyn sopimuksen 3 artiklan e kohdan mukaisesti.
            
            
               Tähän ehdotukseen sisältyvät, muut kuin kauppaan liittyvät säännökset, elohopean käyttöä nykyisissä ja uusissa valmistusprosesseissa sekä uusissa tuotteissa, ympäristöön johdettavien elohopeapäästöjen rajoittamista ja elohopean varastointia sekä elohopeajätteen käsittelyä koskevat säännökset kuuluvat unionin ja jäsenvaltioiden jaettuun toimivaltaan, eli ympäristön ja ihmisten terveyden suojelun alaan. Kun otetaan huomioon, kuten edellä on mainittu, että ympäristöä ja ihmisten terveyttä suojellaan jo laajalti elohopean aiheuttamalta pilaantumiselta ja elohopealle altistumiselta unionin tason säännöksillä, ovat unionin toimet oikeutettuja.  Pienimuotoista kullankaivua koskevien yleissopimuksen määräysten osalta tässä ehdotuksessa säädetään kyseessä olevan jäsenvaltion osalta, että tällä on mahdollisuus valita paras mahdollinen yhdistelmä toimenpiteitä asiaa koskevien vaatimusten täyttämiseksi.
            
            
               Ehdotus on sen vuoksi toissijaisuusperiaatteen mukainen.
            
            
               Oikeudelliseksi välineeksi on valittu asetus, koska ehdotuksessa on muun muassa kauppaan ja lisättyä elohopeaa sisältäviin tuotteisiin liittyviä säännöksiä, jotka edellyttävät yhdenmukaista täytäntöönpanoa unionin alueella, vaikka jäsenvaltioille jääkin riittävästi mahdollisuuksia valita säännösten noudattamisessa käytettävät toimenpiteet valmistusprosessien ja pienimuotoisen kullankaivun ja niiden yksityiskohtaisen täytäntöönpanon osalta.  Ehdotus on tämän vuoksi suhteellisuusperiaatteen mukainen.
            
            
               4.TALOUSARVIOVAIKUTUKSET
            
            
               Tällä lainsäädäntöehdotuksella ei ole talousarviovaikutuksia.
            
            
            
               2016/0023 (COD)
            
            
               Ehdotus
            
            
               EUROOPAN PARLAMENTIN JA NEUVOSTON ASETUS
            
            
               elohopeasta ja asetuksen (EY) N:o 1102/2008 kumoamisesta
            
            
               (ETA:n kannalta merkityksellinen teksti)
            
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan ja 207 artiklan,
            
            
               ottavat huomioon Euroopan komission ehdotuksen,
            
            
               sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
         
         
            
               ottavat huomioon Euroopan talous- ja sosiaalikomitean lausunnon
                  32
               ,
            
            
               ottavat huomioon alueiden komitean lausunnon
                  33
               ,
            
            
               noudattavat tavallista lainsäätämisjärjestystä,
            
            
               sekä katsovat seuraavaa:
            
            
               (1)Elohopea on erittäin myrkyllinen aine, joka aiheuttaa maailmanlaajuisen ja merkittävän vaaran ihmisten terveydelle, mukaan lukien kalojen, merielävävarojen, ekosysteemien ja luonnonvaraisten eläinten sisältämä metyylielohopea. Elohopeapäästöjen valtion rajat ylittävän luonteen vuoksi noin 40–80 prosenttia unionin elohopealaskeumasta on peräisin unionin ulkopuolelta, mikä edellyttää toimien toteuttamista paikallisella, alueellisella, kansalliselle ja kansainvälisellä tasolla.
            
            
               (2)Suurin osa elohopeapäästöistä ja niistä aiheutuvista riskeistä aiheutuu ihmisten toimista, mukaan lukien uuden elohopean tuotanto ja jalostus, elohopean käyttö tuotteissa, teollisuusprosessit ja pienimuotoinen kullankaivu sekä erityisesti hiilen poltosta ja elohopeajätteen käsittelystä aiheutuvat elohopeapäästöt.
            
            
               (3)Euroopan parlamentin ja neuvoston päätöksellä 1386/2013/EU
                  34
                hyväksytyssä seitsemännessä ympäristöalan toimintaohjelmassa vahvistetaan pitkän aikavälin tavoitteeksi myrkytön ympäristö. Tästä syystä siinä korostetaan, että toimia tarvitaan sen varmistamiseksi, että kemikaalien aiheuttamat merkittävät kielteiset vaikutukset ihmisten terveydelle minimoidaan vuoteen 2020 mennessä.
            
            
               (4)Komission tiedonannon Euroopan parlamentille ja neuvostolle elohopeaa koskevasta strategiasta, jäljempänä ’strategia’
                  35
               , sellaisena kun se on tarkistettuna vuonna 2010
                  36
               , tavoitteena on minimoida, ja jos se on toteutettavissa poistaa kokonaan ihmisen aiheuttamat maailmanlaajuiset elohopeapäästöt ilmaan, veteen ja maaperään.
            
            
               (5)Unionissa on viimeisten kymmenen vuoden aikana saavutettu merkittävää edistymistä elohopean hallinnan alalla strategian hyväksymisen ja useiden elohopeapäästöjä, elohopean kysyntää, tarjontaa ja käyttöä sekä elohopean ylijäämän ja varastojen hallintaa koskevien toimenpiteiden myötä unionissa.
            
            
               (6)Strategiassa vahvistetaan, että ensisijaisena toimena olisi oltava kansainvälisestä oikeudellisesti sitovasti sopimuksesta käytävät neuvottelut ja tällaisen sopimuksen tekeminen, koska pelkillä unionin toimilla ei voida taata unionin kansalaisten tehokasta suojelua elohopean aiheuttamilta kielteisiltä terveysvaikutuksilta.
            
            
               (7)Unioni ja sen 26 jäsenvaltiota allekirjoittivat elohopeaa koskevan Minamatan yleissopimuksen
                  37
               , jäljempänä ’yleissopimus’, Kumamatossa 11 päivänä lokakuuta 2013. Unioni ja kaikki sen jäsenvaltiot ovat näin ollen sitoutuneita sen tekemiseen, saattamiseen osaksi lainsäädäntöä sekä täytäntöönpanoon
                  38
               .
            
            
               (8)Jos unioni ja sen jäsenvaltiot ratifioivat yleissopimuksen nopeasti, rohkaistaan sillä yleissopimuksen allekirjoittaneita merkittäviä elohopean käyttäjiä ja elohopeapäästöjen aiheuttajia maailmanlaajuisesti ratifioimaan yleissopimus ja panemaan se täytäntöön.
            
            
               (9)Koska unionin lainsäädäntö sisältää jo useat yleissopimuksen vaatimuksista, vahvistetaan tässä asetuksessa vain unionin säännöstöä täydentäviä säännöksiä, jotka ovat tarpeen sen varmistamiseksi, että unionin säännöstö on täysin yleissopimuksen mukainen, ja vastaavasti sen mahdollistamiseksi, että unionin jäsenvaltiot voivat ratifioida yleissopimuksen ja panna sen täytäntöön.
            
            
               (10)Euroopan parlamentin ja neuvoston asetuksessa (EY) N:o 1102/2008
                  39
                asetettua elohopean vientikieltoa olisi täydennettävä elohopean lähteestä, aiotusta käyttötarkoituksesta ja alkuperäpaikasta riippuvilla elohopean tuontirajoituksilla. Euroopan parlamentin ja neuvoston asetuksen (EU) 649/2012
                  40
                mukaisesti nimettyjen kansallisten viranomaisten olisi suoritettava tällaisten rajoitusten täytäntöönpanoon liittyvät hallinnolliset toiminnot.
            
            
               (11)Useiden lisättyä elohopeaa sisältävien tuotteiden vienti, tuonti ja valmistus olisi kiellettävä, koska niissä käytetään merkittävä osa unionissa ja maailmanlaajuisesti käytettävästä elohopeasta ja elohopeayhdisteistä.
            
            
               (12)Tällä asetuksella olisi näin ollen oltava kaksi oikeusperustaa, eli Euroopan unionin toiminnasta tehdyn sopimuksen 192 artiklan 1 kohta ja 207 artikla, koska sillä pyritään sekä suojelemaan ympäristöä ja ihmisten terveyttä että varmistamaan sen kauppaa koskevien näkökohtien yhdenmukaisuus elohopeaa, elohopeayhdisteitä ja lisättyä elohopeaa sisältäviä tuotteita koskevilla vienti- ja tuontikielloilla sekä rajoituksilla.
            
            
               (13)Tätä asetusta sovelletaan rajoittamatta sellaisten unionin säännösten soveltamista, joissa asetetaan tiukempia vaatimuksia tällaisille tuotteilla, mukaan lukien elohopean enimmäispitoisuudet näissä tuotteissa.
            
            
               (14)Koska vastaavia elohopeattomia tuotantoprosesseja ei ole käytettävissä, olisi sellaiselle natrium- tai kaliummetylaatin tai -etylaatin valmistukselle, jossa käytetään elohopeaa, asetettava toimintaedellytyksiä.
            
            
               (15)Uusien lisättyä elohopeaa sisältävien tuotteiden saattaminen markkinoille ja uusien elohopeapohjaisten valmistusprosessien käyttöönotto lisäisi elohopean ja elohopeayhdisteiden käyttöä ja elohopeapäästöjä unionissa. Tällaiset uudet toiminnot olisi näin ollen kiellettävä, ellei arviointi osoita, että näillä käyttötarkoituksilla saataisiin merkittäviä ympäristö- ja terveyshyötyjä ja että tällaisia hyötyjä tuottavia teknisesti ja taloudellisesti toteutettavissa olevia elohopeattomia vaihtoehtoja ei ole käytettävissä.
            
            
               (16)Pienimuotoista kullankaivua olisi säänneltävä, koska sen osuus maailmanlaajuisesta elohopean ja elohopeayhdisteiden käytöstä ja päästöistä on merkittävä.
            
         
         
            
               (17)Hammashoitoloissa olisi käytettävä hammasamalgaamia vain kapseloidussa muodossa ja amalgaamin erottimien käytön olisi oltava pakollista hammaslääkäreiden ja potilaiden suojelemiseksi altistumiselta elohopealle ja sen varmistamiseksi, ettei elohopeajätettä pääse ympäristöön, vaan että se kerätään ja käsitellään huolellisesti jätteenä. Kun otetaan huomioon niiden hammashoitoalan yritysten koko, joihin tämä muutos vaikuttaa, on asianmukaista varata riittävästi aikaa tähän uuteen säännökseen mukautumiseen.
            
            
               (18)Useimpia perusteita, joista säädetään elohopeajätteen väliaikaista varastointia koskevassa neuvoston direktiivissä 1999/31/EY
                  41
                olisi sovellettava elohopeajätteen varastointiin maanalaisissa varastointilaitoksissa. Joidenkin näiden perusteiden sovellettavuuden olisi perustuttava kutakin maanalaista varastointilaitosta koskeviin erityisin ominaispiirteisiin, kuten direktiivin 1999/31/EY täytäntöönpanosta vastuussa olevan jäsenvaltion toimivaltaiset viranomaiset ovat määrittäneet.
            
            
               (19)Jotta unionin lainsäädäntö voitaisiin yhdenmukaistaa unionin tukemien yleissopimuksen osapuolten konferenssin päätösten kanssa, komissiolle olisi siirrettävä valta hyväksyä Euroopan unionin toiminnasta tehdyn sopimuksen 290 artiklan mukaisesti delegoituja säädöksiä, joilla muutetaan tämän asetuksen liitteitä ja täydennetään sitä ympäristön kannalta kestävää elohopean ja elohopeayhdisteiden väliaikaista varastointia koskevilla teknisillä vaatimuksilla. On erityisen tärkeää, että komissio toteuttaa asiaa valmistellessaan asianmukaiset kuulemiset, myös asiantuntijatasolla. Komission olisi delegoituja säädöksiä valmistellessaan ja laatiessaan varmistettava, että asianomaiset asiakirjat toimitetaan Euroopan parlamentille ja neuvostolle yhtäaikaisesti, hyvissä ajoin ja asianmukaisesti.
            
            
               (20)Tämän asetuksen täytäntöönpanon yhdenmukaisten edellytysten varmistamiseksi komissiolle olisi siirrettävä täytäntöönpanovaltaa uusien elohopeaa käyttävien tuotteiden ja prosessien kieltämisen tai sallimisen sekä raportointivelvoitteiden osalta. Tätä valtaa olisi käytettävä Euroopan parlamentin ja neuvoston asetuksen (EU) N:o 182/2011
                  42
                mukaisesti.
            
            
               (21)Jäsenvaltioiden olisi annettava säännöt seuraamuksista, joita sovelletaan tämän asetuksen nojalla annettujen kansallisten säännösten rikkomiseen, ja varmistettava näiden seuraamusten täytäntöönpano. Seuraamusten olisi oltava tehokkaita, oikeasuhteisia ja varoittavia.
            
            
               (22)Kun otetaan huomioon asetukseen (EY) N:o 1102/2008/EY tarvittavien muutosten luonne ja laatu sekä tarve parantaa oikeudellista varmuutta,  selkeyttä ja läpinäkyvyyttä sekä yksinkertaistaa lainsäädäntöä, olisi mainittu asetus korvattava.
            
            
               (23)Jotta jäsenvaltioiden toimivaltaiset viranomaiset ja tähän asetukseen liittyvät taloudelliset toimijat saisivat riittävästi aikaa mukautua tässä asetuksessa säädettävään uuteen järjestelmään, olisi sitä sovellettava 1 päivästä tammikuuta 2018.
            
            
               (24)Jäsenvaltiot eivät voi riittävällä tavalla saavuttaa tämän asetuksen tavoitetta, joka on ihmisten terveyden ja ympäristön korkean tason suojelu elohopealta, elohopealle ja lisättyä elohopeaa sisältäville tuotteille asetettavilla vienti- ja tuontikielloilla sekä elohopean käyttöä valmistusprosesseissa, tuotteissa, pienimuotoisessa kullankaivussa ja hammasamalgaamissa koskevilla rajoituksilla ja elohopeajätteeseen liittyvillä velvoitteilla, vaan se voidaan elohopean aiheuttaman saastumisen valtion rajat ylittävän luonteen ja toteutettavien toimenpiteiden vuoksi saavuttaa paremmin unionin tasolla. Sen vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen tämän tavoitteen saavuttamiseksi,
            
            
            
               OVAT HYVÄKSYNEET TÄMÄN ASETUKSEN:
            
            
            
               I Luku
                  Yleiset säännökset
            
            
               1 artikla
               Kohde
            
            
            
               Tässä asetuksessa säädetään elohopean, elohopeayhdisteiden, elohopeaseosten ja lisättyä elohopeaa sisältävien tuotteiden kauppaa, valmistusta, käyttöä ja elohopean väliaikaista varastointia sekä elohopeajätteen käsittelyä koskevista toimenpiteistä ja edellytyksistä.
            
            
               2 artikla
               Määritelmät
            
            
            
               Tässä asetuksessa tarkoitetaan
            
            
            
               1.’elohopealla’ elohopeaa alkuaineena (Hg, CAS-numero 7439-97-6);
            
         
         
            
               2.’lisättyä elohopeaa sisältävällä tuotteella’ tuotetta tai tuotteen osaa, joka sisältää tarkoituksellisesti lisättyä elohopeaa ja/tai elohopeayhdistettä;
            
            
               3.’elohopeajätteellä’ Euroopan parlamentin ja neuvoston direktiivin 2008/98/EY
                  43
                3 artiklan 1 kohdan mukaisesti jätteenä pidettävää elohopeaa;
            
            
               4.’viennillä’ mitä tahansa seuraavista:
            
            
               a)Euroopan unionin toiminnasta tehdyn sopimuksen 28 artiklan 2 kohdan edellytykset täyttävää kemikaalin pysyvää tai väliaikaista vientiä;
            
            
               b)sellaisen kemikaalin jälleenvientiä, joka ei täytä Euroopan unionin toiminnasta tehdyn sopimuksen 28 artiklan 2 kohdan edellytyksiä ja johon sovelletaan muuta tullimenettelyä kuin unionin tullialueen kautta kulkeviin tavaroihin sovellettavaa unionin ulkoista passitusmenettelyä;
            
            
               5.’tuonnilla’ sellaisen kemikaalin fyysistä tuontia unionin tullialueelle, johon sovelletaan muuta tullimenettelyä kuin unionin tullialueen kautta kulkeviin tavaroihin sovellettavaa unionin ulkoista passitusmenettelyä;
            
            
               6.’uuden elohopean tuotannolla’ kaivostoimintaa, jossa elohopea on kaivoksen pääasiallinen tuote.
            
            
            
               II luku
                  Elohopeaa, elohopeayhdisteitä ja lisättyä elohopeaa sisältäviä tuotteita koskevat kauppa- ja valmistusrajoitukset 
            
            
               3 artikla
               Vientirajoitukset
            
            
            
               1.Kielletään elohopean sekä liitteessä I lueteltujen elohopeayhdisteiden ja -seosten vienti.
            
            
               Ensimmäistä alakohtaa ei sovelleta laboratoriotutkimuksiin käytettävien liitteessä I lueteltujen elohopeayhdisteiden vientiin.
            
            
               2.Kielletään sellaisten elohopeaseosten vienti elohopean talteenottoa varten, joita ei ole lueteltu liitteessä I.
            
            
               4 artikla
               Tuontirajoitukset
            
            
            
               1.Kielletään elohopean ja liitteessä I lueteltujen elohopeaseosten tuonti muita käyttötarkoituksia varten kuin jätteenä käsittelyä varten.
            
            
               Poiketen siitä, mitä ensimmäisessä alakohdassa säädetään, tuonti sallitaan seuraavissa olosuhteissa:
            
            
               –viejämaa on yleissopimuksen osapuoli ja vietyä elohopeaa ei ole saatu mainitun yleissopimuksen 3 artiklan 3 ja 4 kohdassa tarkoitetusta uuden elohopean tuotannosta;
            
            
               –sellainen viejämaa, joka ei ole yleissopimuksen osapuoli, on toimittanut todistuksen siitä, että elohopea ei ole peräisin uuden elohopean tuotannosta eikä kloorialkaliteollisuudesta, ja tuojajäsenvaltio on antanut sille kirjallisen tuontiluvan.
            
         
         
            
               2.Kielletään elohopean tuonti pienimuotoista kullankaivua varten.
            
            
               3.Asetuksen (EU) 649/2012 4 artiklan mukaisesti nimetyt kansalliset viranomaiset suorittavat tämän artiklan 1 ja 2 kohdan täytäntöönpanoon liittyvät hallintotoimet.
            
            
               5 artikla
               Lisättyä elohopeaa sisältävien tuotteiden vienti, tuonti ja valmistus
            
            
            
               1.Liitteessä II luoteltujen lisättyä elohopeaa sisältävien tuotteiden vienti, tuonti ja valmistus unionissa kielletään 1 päivästä tammikuuta 2021, sanotun kuitenkaan rajoittamatta muussa sovellettavassa unionin lainsäädännössä säädettyjen tiukempien vaatimusten soveltamista.
            
            
               2.Edellä 1 kohdassa säädettyä kieltoa ei sovelleta seuraaviin lisättyä elohopeaa sisältäviin tuotteisiin:
            
            
               –pelastuspalvelun ja sotilaskäytön kannalta olennaiset tuotteet;
            
            
               –vertailunormaaleina tutkimuksissa ja laitteiden kalibroinnissa käytettävät tuotteet;
            
            
               6 artikla
               Tuonti- ja vientilomakkeet
            
            
            
               Komissio hyväksyy täytäntöönpanosäädöksinä päätöksiä 3 ja 4 artiklan täytäntöönpanossa käytettävistä lomakkeista.
            
            
            
               Nämä täytäntöönpanosäädökset hyväksytään 18 artiklan 2 kohdassa tarkoitettua tarkastelumenettelyä noudattaen.
            
            
            
               III luku
                  Elohopean ja elohopeayhdisteiden käyttöä ja varastointia koskevat rajoitukset 
            
            
               7 artikla
               Teollisuustoiminnot
            
            
            
               1.Kielletään elohopean ja elohopeayhdisteiden käyttö liitteessä III olevassa I osassa luetelluissa valmistusprosesseissa mainitussa osassa ilmoitetuista ajankohdista alkaen.
            
            
               2.Elohopean ja elohopeayhdisteiden käyttö liitteessä III olevassa II osassa luetelluissa valmistusprosesseissa on sallittua ainoastaan mainitussa osassa vahvistetuin edellytyksin.
            
            
               3.Elohopean ja elohopeayhdisteiden väliaikainen varastointi on toteutettava ympäristön kannalta kestävällä tavalla.
            
         
         
            
               Siirretään komissiolle valta hyväksyä 17 artiklan mukaisesti delegoituja säädöksiä, joilla vahvistetaan yleissopimuksen osapuolten konferenssin hyväksymien ympäristön kannalta kestävää elohopean ja elohopeayhdisteiden väliaikaista varastointia koskevat vaatimukset, mikäli unioni on kannattanut kyseessä olevaa päätöstä.
            
            
               8 artikla
               Uudet lisättyä elohopeaa sisältävät tuotteet ja uudet valmistusprosessit
            
            
            
               1.Kielletään sellaisten lisättyä elohopeaa sisältävien tuotteiden valmistaminen ja saattaminen markkinoille, joiden käyttötarkoitus ei ole ollut tiedossa ennen 1 päivää tammikuuta 2018.
            
            
               2. Kielletään sellaiset valmistusprosessit, joihin liittyy elohopean ja/tai elohopeayhdisteiden käyttö ja jotka eivät olleet käytössä ennen 1 päivää tammikuuta 2018.
            
            
               Tätä kohtaa ei sovelleta sellaisiin lisättyä elohopeaa sisältävien tuotteiden valmistusprosesseihin ja/tai käyttöön, jotka eivät kuulu 1 kohdan soveltamisalaan.
            
            
               3.Poiketen siitä, mitä säädetään 1 ja 2 kohdassa, sellaisen taloudellisen toimijan, joka aikoo valmistaa ja/tai saattaa markkinoille uusia lisättyä elohopeaa sisältäviä tuotteita tai ottaa käyttöön uuden valmistusprosessin, on ilmoitettava siitä kyseessä olevan jäsenvaltion toimivaltaisille viranomaisille ja annettava niille seuraavat tiedot:
            
            
               –tekninen kuvaus kyseessä olevasta tuotteesta tai prosessista:
            
            
               –arvio siihen liittyvistä ympäristö- ja terveysriskeistä;
            
            
               –yksityiskohtainen selvitys siitä, miten tällainen tuote on valmistettava,  miten sitä on käytettävä tai miten tällaisen prosessin on toimittava, jotta voidaan varmistaa ympäristön ja ihmisten terveyden korkean tason suojelu.
            
            
               4.Komission saatua kyseessä olevan jäsenvaltion ilmoituksen se tarkastaa erityisesti, onko osoitettu se, että uusi lisättyä elohopeaa sisältävä tuote tai uusi valmistusprosessi tarjoaisi merkittäviä ympäristö- tai terveyshyötyjä ja että samat hyödyt tarjoavia teknisesti ja taloudellisesti toteutettavissa olevia elohopeattomia vaihtoehtoja ei ole käytettävissä.
            
            
               Komissio hyväksyy täytäntöönpanosäädöksinä päätöksiä siitä, sallitaanko jokin uusi lisättyä elohopeaa sisältävä tuote tai valmistusprosessi.
            
            
               Nämä täytäntöönpanosäädökset hyväksytään 18 artiklan 2 kohdassa tarkoitettua tarkastelumenettelyä noudattaen.
            
            
               9 artikla
               Pienimuotoinen kullankaivu
            
            
            
               Sellaisen jäsenvaltion, jonka alueella harjoitetaan laajempaa kuin merkityksetöntä pienimuotoista kullankaivua, on
            
            
               –toteutettava toimia tällaiseen louhintaan ja jalostamiseen liittyvän elohopean ja elohopeayhdisteiden käytön ja siitä ympäristöön joutuvien elohopeapäästöjen vähentämiseksi ja jos se on toteutettavissa, lopettamiseksi;
            
            
               –laadittava ja pantava täytäntöön kansallinen toimintasuunnitelma liitteen IV mukaisesti.
            
            
               10 artikla
               Hammasamalgaami
            
            
         
         
            
               1.Hammasamalgaamia saa käyttää 1 päivästä tammikuuta 2019 ainoastaan kapseloidussa muodossa.
            
            
               2.Hammashoitolaitosten on 1 päivästä tammikuuta 2019 oltava varustettuja amalgaamin erottimilla amalgaamipalasten talteen ottamiseksi ja keräämiseksi. Näitä erottimia on ylläpidettävä vaatimusten mukaisesti talteenoton korkean asteen varmistamiseksi.
            
            
               3.Yhdenmukaisten EN-standardien tai muiden kansallisten tai kansainvälisten standardien, joilla varmistetaan vastaava laatu- ja talteenottotaso, mukaisten kapseleiden ja amalgaamin erottimien katsotaan täyttävät 1 ja 2 kohdassa tarkoitetut vaatimukset.
            
            
            
               IV luku
                  Elohopeajätteen varastointi ja käsittely 
            
            
               11 artikla
               Elohopeajäte
            
            
            
               Sanotun rajoittamatta komission päätöksen 2000/532/EY
                  44
                soveltamista seuraavia pidetään jätteenä ja ne on käsiteltävä direktiivin 2008/98/EY mukaisesti vaarantamatta ihmisten terveyttä tai vahingoittamatta ympäristöä:
            
            
               a)elohopea, jota ei enää käytetä kloorialkaliteollisuudessa;
            
            
               b)elohopea, joka on muodostunut maakaasun puhdistuksesta; 
            
            
               c)elohopea, joka on muodostunut muiden kuin rautametallien louhinnan ja sulatustoimintojen yhteydessä;
            
            
               d)elohopea, joka on louhittu unionissa sinooperimalmista.
            
            
               12 artikla
               Suurista lähteistä peräisin olevasta elohopeasta raportoiminen
            
            
            
               1.Sellaisten yritysten, jotka toimivat 11 artiklan a, b ja c kohdassa tarkoitetuilla teollisuuden aloilla, on toimitettava kunkin vuoden 31 päivään toukokuuta mennessä kyseisen jäsenvaltion toimivaltaisille viranomaisille tiedot kussakin laitoksessa varastoitavan ja yksittäiseen väliaikaiseen tai pysyvään varastointilaitokseen toimitetusta elohopean määrästä samoin kuin näiden laitosten sijainti- ja yhteystiedot.
            
            
               2.Edellä 1 kohdassa tarkoitetut tiedot on toimitettava Euroopan parlamentin ja neuvoston asetuksen (EY) N:o 2150/2002
                  45
                mukaisesti.
            
            
               3.Edellä 1 ja 2 kohdassa vahvistettua velvollisuutta ei sovelleta kloorialkalilaitoksia käyttäviin yrityksiin vuoden kuluttua siitä, kun kaikki elohopeakennot on poistettu käytöstä komission täytäntöönpanopäätöksen 2013/732/EU
                  46
                mukaisesti ja kaikki elohopea on siirretty jätehuoltolaitoksiin.
            
            
               13 artikla
               Elohopeajätteen käsittely
            
            
            
               1.Poiketen siitä, mitä direktiivin 1999/31/EY 5 artiklan 3 kohdan a alakohdassa säädetään, elohopeajätettä voidaan varastoida seuraavasti:
            
         
         
            
               a)yli vuoden kestävä väliaikainen varastointi tai pysyvä varastointi suolakaivoksissa, jotka on mukautettu elohopean käsittelyä varten, tai syvällä kallioperässä, jossa turvallisuuden ja suojauksen taso on sama kuin suolakaivoksissa; 
            
            
               b)väliaikainen varastointi maanpäällisissä laitoksissa, jotka on tarkoitettu elohopean väliaikaiseen varastointiin ja varustettu sitä varten.
            
            
               2.Direktiivin 1999/31/EY liitteissä I, II ja III vahvistettuja elohopeajätteen väliaikaista varastointia koskevia erityisvaatimuksia sovelletaan tämän artiklan 1 kohdan a alakohdassa tarkoitettuihin pysyviin varastointilaitoksiin seuraavissa mainitun direktiivin liitteissä vahvistetuin edellytyksin:
            
            
               a)direktiivin 1999/31/EY liitteessä I olevaa 8 kohtaa (ensimmäinen, kolmas ja viides luetelmakohta) ja liitettä II sovelletaan;
            
            
               b)direktiivin 1999/31/EY liitteessä I olevaa 8 kohtaa (toinen, neljäs ja kuudes luetelmakohta) ja liitteessä III olevaa 6 kohtaa sovelletaan vain, jos mainitun direktiivin täytäntöönpanosta vastaavat jäsenvaltion toimivaltaiset viranomaiset katsovat sen asianmukaiseksi.
            
            
            
               V luku
                  Seuraamukset ja raportointi 
            
            
               14 artikla
               Seuraamukset
            
            
            
               Jäsenvaltioiden on säädettävä tämän asetuksen säännösten rikkomiseen sovellettavista seuraamuksista ja toteutettava kaikki tarvittavat toimenpiteet sen varmistamiseksi, että niitä sovelletaan. Seuraamusten on oltava tehokkaita, oikeasuhteisia ja varoittavia. Jäsenvaltioiden on annettava kyseiset säännökset tiedoksi komissiolle viimeistään [xxx] ja ilmoitettava niihin vaikuttavista muutoksista viipymättä.
            
            
               15 artikla
               Kertomus
            
            
            
               1.Jäsenvaltioiden on laadittava, ajantasaistettava ja julkaistava verkossa kertomus, jossa on seuraavat tiedot:
            
            
               a)tiedot tämän asetuksen täytäntöönpanosta;
            
            
               b)Minamatan yleissopimuksen 21 artiklassa unionille ja jäsenvaltioille määrättyjen raportointivelvoitteiden täyttämiseen tarvittavat tiedot;
            
            
               c)tiivistelmä 12 artiklan mukaisesti kerätyistä tiedoista;
            
            
               d)luettelo niiden alueella sijaitsevista yksittäisistä yli 50 tonnin elohopeavarastoista, ja jos jäsenvaltioilla on siitä tietoa, luettelo elohopean tuotantolähteistä, joista tuotetut varastot ylittävät yli 10 tonnia elohopeaa vuodessa.
            
            
                  Jäsenvaltioiden on ilmoitettava komissiolle kertomuksista ja niiden päivityksistä 
                     kuukauden kuluessa niiden julkaisemisesta.
            
            
               2.Komissio hyväksyy asianmukaiset kyselylomakkeet, joissa yksilöidään asiat, tiedot ja keskeiset suoritusindikaattorit, jotka on sisällytettävä 1 kohdassa tarkoitettuun kertomukseen, tämän kertomuksen muoto sekä sen julkaisemisen ja päivitysten ajankohdat.
            
            
               Kyselylomakkeilla voidaan järjestää raportointi myös siten, että unioni voi toimittaa yleissopimuksen sihteeristölle vain yhden unionin ja sen jäsenvaltioiden puolesta toimitettavan kertomuksen.
            
         
         
            
               Komissio hyväksyy täytäntöönpanosäädöksinä päätöksiä, joissa vahvistetaan näiden kyselylomakkeiden malli ja joilla asetetaan sähköinen raportointityökalu jäsenvaltioiden saataville.
            
            
               Nämä täytäntöönpanosäädökset hyväksytään 18 artiklan 2 kohdassa tarkoitettua tarkastelumenettelyä noudattaen.
            
            
            
               VI luku
                  Delegoitu ja täytäntöönpanovalta
            
            
               16 artikla
               Liitteiden muuttaminen
            
            
            
               Siirretään komissiolle valta hyväksyä 17 artiklan mukaisesti delegoituja säädöksiä liitteiden I, II, III ja IV muuttamiseksi yleissopimuksen osapuolten konferenssin hyväksymien päätösten saattamiseksi osaksi lainsäädäntöä, mikäli unioni on kannattanut kyseessä olevaa päätöstä.
            
            
               17 artikla
               Siirretyn säädösvallan käyttäminen
            
            
            
               1.Siirretään komissiolle valta antaa delegoituja säädöksiä tässä artiklassa säädetyin edellytyksin.
            
            
               2.Edellä 7 artiklan 3 kohdassa ja 16 artiklassa tarkoitettu vallan siirto komissiolle tapahtuu määräämättömäksi ajaksi tämän asetuksen voimaantulopäivästä.
            
            
               3.Euroopan parlamentti tai neuvosto voi milloin tahansa peruuttaa 7 artiklan 3 kohdassa ja 16 artiklassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä, tai jonakin myöhempänä, päätöksessä mainittuna päivänä. Päätös ei vaikuta jo voimassa olevien delegoitujen säädösten pätevyyteen.
            
            
               4.Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle.
            
            
               5.Edellä olevan 7 artiklan 3 kohdan ja 16 artiklan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.
            
            
               18 artikla
               Komiteamenettely
            
            
            
               1.Komissiota avustaa komitea 6 artiklan mukaisten tuonti- ja vientilomakkeiden, 8 artiklan 4 kohdan mukaisen päätöksen ja 15 artiklan 2 kohdan mukaisten kyselomakkeiden hyväksymisessä. Tämä komitea on asetuksessa (EU) N:o 182/2011 tarkoitettu komitea.
            
            
               2.Kun viitataan tähän kohtaan, sovelletaan asetuksen (EU) N:o 182/2011 5 artiklaa.
            
            
            
               VII Luku
                  Loppusäännökset
            
         
         
            
               19 artikla
               Kumoaminen
            
            
            
               Kumotaan asetus (EY) N:o 1102/2008.
            
            
            
               Viittauksia kumottuun asetukseen pidetään viittauksina tähän asetukseen.
            
            
               20 artikla
               Voimaantulo
            
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
            
               Sitä sovelletaan 1 päivästä tammikuuta 2018.
            
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
               
               
                  Puhemies
                        Puheenjohtaja
               
            
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja
               
            
         
         
            
                  
                     (1)
                  Portugali ja Viro eivät ole allekirjoittaneet Minamatan yleissopimusta.
               
               
                  
                     (2)
                  
                  
                        Euroopan parlamentin ja neuvoston asetus (EY) N:o 1102/2008, annettu 22 päivänä lokakuuta 2008, metallisen elohopean ja tiettyjen elohopeayhdisteiden ja -seosten viennin kieltämisestä sekä metallisen elohopean turvallisesta varastoinnista (EUVL L 304, 14.11.2008, s. 75).
                  
               
               
                  
                     (3)
                  Euroopan parlamentin ja neuvoston asetus (EU) N:o 649/2012, annettu 4 päivänä heinäkuuta 2012, vaarallisten kemikaalien viennistä ja tuonnista (EUVL L 201, 27.7.2012, s. 60).
               
               
                  
                     (4)
                  
                  
                        Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).
                  
               
               
                  
                     (5)
                  
                  
                        Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).
                  
               
               
                  
                     (6)
                  
                  
                        Euroopan parlamentin ja neuvoston asetus (EY) N:o 1223/2009, annettu 30 päivänä marraskuuta 2009, kosmeettisista valmisteista (EUVL L 342, 22.12.2009, s. 59).
                  
               
               
                  
                     (7)
                  Euroopan parlamentin ja neuvoston direktiivi 2006/66/EY, annettu 6 päivänä syyskuuta 2006, paristoista ja akuista sekä käytetyistä paristoista ja akuista ja direktiivin 91/157/ETY kumoamisesta (EUVL L 266, 26.9.2006, s. 1).
               
               
                  
                     (8)
                  Euroopan parlamentin ja neuvoston direktiivi 2011/65/EU, annettu 8 päivänä kesäkuuta 2011, tiettyjen vaarallisten aineiden käytön rajoittamisesta sähkö- ja elektroniikkalaitteissa (EUVL L 174, 1.7.2011, s. 88).
               
               
                  
                     (9)
                  Euroopan parlamentin ja neuvoston direktiivi 2010/75/EU, annettu 24 päivänä marraskuuta 2010, teollisuuden päästöistä (EUVL L 334, 30.12.2006, s. 17).
               
               
                  
                     (10)
                  Euroopan parlamentin ja neuvoston direktiivi 2012/18/EU, annettu 4 päivänä heinäkuuta 2012, vaarallisista aineista aiheutuvien suuronnettomuusvaarojen torjunnasta sekä neuvoston direktiivin 96/82/EY muuttamisesta ja myöhemmästä kumoamisesta (EUVL L 197, 24.7.2012, s. 1).
               
               
                  
                     (11)
                  Euroopan parlamentin ja neuvoston direktiivi 2008/98/EY, annettu 19 päivänä marraskuuta 2008, jätteistä ja tiettyjen direktiivien kumoamisesta (EUVL L 312, 22.11.2008, s. 3).
               
               
                  
                     (12)
                  Neuvoston direktiivi 1999/31/EY, annettu 26 päivänä huhtikuuta 1999, kaatopaikoista (EYVL L 182, 16.7.1999, s. 1).
               
               
                  
                     (13)
                  Komission yksiköiden työasiakirja, elohopeasta ja asetuksen (EY) N:o 1102/2008 kumoamisesta annettavan Euroopan parlamentin ja neuvoston asetusehdotuksen liitteenä oleva vaikutusten arviointi sekä ehdotus neuvoston päätökseksi elohopeaa koskevan Minamatan yleissopimuksen tekemisestä, SWD [2016] 17 final.
               
               
                  
                     (14)
                  Euroopan parlamentin ja neuvoston päätös N:o 1386/2013/EU, annettu 20 päivänä marraskuuta 2013, vuoteen 2020 ulottuvasta yleisestä unionin ympäristöalan toimintaohjelmasta ”Hyvä elämä maapallon resurssien rajoissa” ( EUVL L 354, 28.12.2013, s. 171).
               
               
                  
                     (15)
                  ICF, COWI, BiPRO, Garrrigues (2015). 
                  
                     Study on EU Implementation of the Minamata Convention on Mercury
                  
                   (March 2015)
               
               
                  
                     (16)
                  COWI, BiPRO (2015). 
                  
                     Ratification of the Minamata Convention by the EU - Complementary Assessment of the Mercury Export Ban
                  
                   (June 2015).
               
               
                  
                     (17)
                  
                  
                     http://ec.europa.eu/environment/chemicals/mercury/pdf/InfoRequest.pdf
                  
                   
               
               
                  
                     (18)
                  
                  
                     http://ec.europa.eu/environment/chemicals/mercury/ratification_en.htm
                  
                   
               
               
                  
                     (19)
                  Kyselylomake on saatavilla verkkosivulla: 
                  
                     http://ec.europa.eu/environment/consultations/pdf/MinamataConvention.pdf
                  
                   
               
               
                  
                     (20)
                  
                  
                     http://ec.europa.eu/yourvoice/consultations
                  
                   
               
               
                  
                     (21)
                  Komission tiedonanto neuvostolle ja Euroopan parlamentille ”Elohopeaa koskeva yhteisön strategia”, KOM(2005) 20 lopullinen, 28. tammikuuta 2005. 
               
               
                  
                     (22)
                  Komission päätös 2000/532/EY, tehty 3 päivänä toukokuuta 2000, jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta tehdyn komission päätöksen 94/3/EY ja vaarallisista jätteistä annetun neuvoston direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta tehdyn neuvoston päätöksen 94/904/EY korvaamisesta (EYVL L 226, 6.9.2000, s. 3).
               
               
                  
                     (23)
                  Supra, No 11.
               
               
                  
                     (24)
                  Euroopan parlamentin ja neuvoston direktiivi 2000/60/EY, annettu 23 päivänä lokakuuta 2000, yhteisön vesipolitiikan puitteista (EYVL L 327, 22.12.2000, s. 1).
               
               
                  
                     (25)
                  EU:n alueella asuvien henkilöiden hampaissa olevan hammasamalgaamina olevan elohopean arvioitu määrä.
               
               
                  
                     (26)
                  
                  
                     Hammaslääkäreiden neuvoston päätöslauselma vastuullisista käytänteistä
                  
                   (2011).
               
               
                  
                     (27)
                  Eurooppalainen standardi EN ISO 13897, Dentistry – Amalgam capsules (ISO 1397:2003), May 2004.
               
               
                  
                     (28)
                  Eurooppalainen standardi EN ISO 24234:2015, Dentistry – Dental amalgam (ISO 24234:2015), January 2015.
               
               
                  
                     (29)
                  Eurooppalainen standardi EN 1641:2009, Dentistry – Medical devices for dentistry – Materials, October 2009.
               
               
                  
                     (30)
                  Euroopan parlamentin ja neuvoston asetus (EY) N:o 2150/2002, annettu 25 päivänä marraskuuta 2002, jätetilastoista (EUVL L 332, 9.12.2002, s. 1).
               
               
                  
                     (31)
                  Komission täytäntöönpanopäätös 2013/732/EU, annettu 9 päivänä joulukuuta 2013, teollisuuden päästöistä annetun Euroopan parlamentin ja neuvoston direktiivin 2010/75/EU mukaisten kloorialkalin valmistuksen parasta käytettävissä olevaa tekniikkaa (BAT) koskevien päätelmien laatimisesta (EUVL L 332, 11.12.2013, s. 34).
               
               
                  
                     (32)
                  EUVL C , , s. .
               
               
                  
                     (33)
                  EUVL C , , s. .
               
               
                  
                     (34)
                  Euroopan parlamentin ja neuvoston päätös N:o 1386/2013/EU, annettu 20 päivänä marraskuuta 2013, vuoteen 2020 ulottuvasta yleisestä unionin ympäristöalan toimintaohjelmasta ”Hyvä elämä maapallon resurssien rajoissa” ( EUVL L 354, 28.12.2013, s. 171).
               
               
                  
                     (35)
                  Komission tiedonanto neuvostolle ja Euroopan parlamentille ”Elohopeaa koskeva yhteisön strategia”, KOM(2005) 20 lopullinen (28.1.2005). 
               
               
                  
                     (36)
                  Komission tiedonanto neuvostolle ja Euroopan parlamentille ”Elohopeaa koskeva yhteisön strategian arviointi”, KOM(2010) 723 lopullinen, 7. joulukuuta 2010.
               
               
                  
                     (37)
                  https://treaties.un.org
               
               
                  
                     (38)
                  Neuvoston päätös XXX, tehty XXX/XX/XX elohopeaa koskevan Minamatan yleissopimuksen tekemisestä (EUVL L, ..., s.).
               
               
                  
                     (39)
                  Euroopan parlamentin ja neuvoston asetus (EY) N:o 1102/2008, annettu 22 päivänä lokakuuta 2008, metallisen elohopean ja tiettyjen elohopeayhdisteiden ja -seosten viennin kieltämisestä sekä metallisen elohopean turvallisesta varastoinnista (EUVL L 304, 14.11.2008, s. 75).
               
               
                  
                     (40)
                  Euroopan parlamentin ja neuvoston asetus (EU) N:o 649/2012, annettu 4 päivänä heinäkuuta 2012, vaarallisten kemikaalien viennistä ja tuonnista (EUVL L 201, 27.7.2012, s. 60).
               
               
                  
                     (41)
                  Neuvoston direktiivi 1999/31/EY, annettu 26 päivänä huhtikuuta 1999, kaatopaikoista (EYVL L 182, 16.7.1999, s. 1).
               
               
                  
                     (42)
                  Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).
               
               
                  
                     (43)
                  Euroopan parlamentin ja neuvoston direktiivi 2008/98/EY, annettu 19 päivänä marraskuuta 2008, jätteistä ja tiettyjen direktiivien kumoamisesta (EUVL L 312, 22.11.2008, s. 3).
               
               
                  
                     (44)
                  Komission päätös 2000/532/EY, tehty 3 päivänä toukokuuta 2000, jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta tehdyn komission päätöksen 94/3/EY ja vaarallisista jätteistä annetun neuvoston direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta tehdyn neuvoston päätöksen 94/904/EY korvaamisesta (EYVL L 226, 6.9.2000, s. 3).
               
               
                  
                     (45)
                  Euroopan parlamentin ja neuvoston asetus (EY) N:o 2150/2002, annettu 25 päivänä marraskuuta 2002, jätetilastoista (EUVL L 332, 9.12.2002, s. 1).
               
               
                  
                     (46)
                  Komission täytäntöönpanopäätös 2013/732/EU, annettu 9 päivänä joulukuuta 2013, teollisuuden päästöistä annetun Euroopan parlamentin ja neuvoston direktiivin 2010/75/EU mukaisten kloorialkalin valmistuksen parasta käytettävissä olevaa tekniikkaa (BAT) koskevien päätelmien laatimisesta (EUVL L 332, 11.12.2013, s. 34).
               
            
      
    ---documentbreak--- 
      
         
               EUROOPAN KOMISSIO
            Bryssel 2.2.2016
            COM(2016) 39 final
            LIITTEET
            asiakirjaan
            ehdotus
            Euroopan parlamentin ja neuvoston asetukseksi elohopeasta ja asetuksen (EY) N:o 1102/2008 muuttamisesta
            
               
         
         
            
               LIITE I
            
            
               3 ja 4 artiklan soveltamisalaan kuuluvat elohopeayhdisteet ja -seokset
            
            
            
               Elohopeayhdisteet: 
            
            
               Elohopea(I)kloridi (Hg2Cl2, CAS-numero 10112-91-1)
            
            
               Elohopea(II)oksidi (HgO, CAS-numero 21908-53-2)
            
            
               Sinooperimalmi
            
            
            
               Elohopeaseokset:
            
            
               Elohopeaa ja muita aineita sisältävät seokset, myös elohopeaseokset, joiden elohopeapitoisuus on vähintään 95 painoprosenttia.
            
            
               LIITE II
            
            
               5 artiklassa tarkoitetut lisättyä elohopeaa sisältävät tuotteet 
            
            
            
               A osa – Lisättyä elohopeaa sisältävät tuotteet
            
            
            
                     
                        1. Paristot, lukuun ottamatta alle kaksi prosenttia elohopeaa sisältäviä sinkki-hopeaoksidi-nappiparistoja ja alle kaksi prosenttia elohopeaa sisältäviä sinkki-ilma-nappiparistoja.
                     
                  
               
                     
                        2. Kytkimet ja releet, lukuun ottamatta erittäin tarkkoja kapasitanssin ja häviön mittaamissiltauksia ja tarkkailu- ja valvontalaitteiden suurtaajuuksisten radiotaajuuksien kytkimiä ja releitä, joissa elohopean enimmäispitoisuus on 20 mg/siltaus, kytkin tai rele.
                     
                  
               
                     
                        3. Yleiskäyttöön tarkoitetut pienloistelamput, joiden teho on enintään 30 wattia ja jotka sisältävät elohopeaa yli viisi mg/purkausputki.
                     
                  
               
                     
                        4. Seuraavat yleiskäyttöön tarkoitetut lineaariset loistelamput:
                     
                     
                        a)kolmihuippuloisteainelamput, joiden teho on alle 60 wattia ja elohopeapitoisuus yli viisi mg/lamppu;
                     
                     
                        b)halofosfaattilamput, joiden teho on enintään 40 wattia ja elohopeapitoisuus yli 10 mg/lamppu.
                     
                  
               
                     
                        5. Yleiskäyttöön tarkoitetut suurpaine-elohopealamput.
                     
                  
               
                     
                        6. Elektronisten näyttölaitteiden kylmäkatodiloisteputkiin (CCFL) ja ulkoelektrodiloisteputkiin (EEFL) sisältyvä elohopea: 
                     
                     
                        a) lyhyt (enintään 500 mm), jonka elohopeapitoisuus yli 3,5mg/lamppu
                     
                     
                        b) keskipitkä (yli 500 mm mutta enintään 1 500 mm), jonka elohopeapitoisuus yli viisi mg/lamppu;
                     
                     
                        c) pitkä (yli 1 500 mm), jonka elohopeapitoisuus yli 13 mg/lamppu.
                     
                  
               
                     
                        7. Elohopeaa ja elohopeayhdisteitä sisältävä kosmetiikka, lukuun ottamatta Euroopan parlamentin ja neuvoston asetuksen (EY) N:o 1223/2009 liitteessä V olevaan 17 kohtaan sisältyviä erityistapauksia
                           1
                        .
                     
                  
               
                     
                        8. Torjunta-aineet, biosidit ja antiseptiset aineet
                     
                  
               
                     
                        9. Seuraavat mekaaniset mittalaitteet, joille ei ole olemassa sopivaa elohopeatonta vaihtoehtoa:
                     
                     
                        a) ilmanpainemittarit; 
                     
                     
                        b) kosteusmittarit; 
                     
                     
                        c) painemittarit; 
                     
                     
                        d) lämpömittarit;
                     
                     
                        e) verenpainemittarit;
                     
                     
                        Tähän kohtaan eivät kuulu seuraavat mittalaitteet:
                     
                     
                        a)suuriin laitteisiin asennetut mekaaniset mittalaitteet, tai erittäin tarkassa mittauksessa käytettävät laitteet;
                     
                     
                        b)mittalaitteet, jotka olivat yli 50 vuotta vanhoja 3 päivänä lokakuuta 2007;
                     
                     
                        c)mittalaitteet, joiden on tarkoitus olla esillä yleisissä näyttelyissä kulttuuri- ja historiallisissa tarkoituksissa.
                     
                  
               
            
               B osa – Muut tuotteet, jotka eivät sisälly tämän liitteen A osaan
            
            
         
         
            
               Euroopan parlamentin ja neuvoston direktiivin 2000/53/EY
                  2
                ja Euroopan parlamentin ja neuvoston direktiivin 2011/65/EU
                  3
                mukaisesti kytkimet ja releet, elektronisissa näyttölaitteissa käytetyt kylmäkatodiloisteputket (CCFL) ja ulkoelektrodiloisteputket (EEFL) sekä mittalaitteet, jos niitä käytetään korvaamaan suuremman laitteen osaa ja jos sopivaa elohopeatonta vaihtoehtoa osalle ei ole saatavilla.
            
            
               LIITE III
            
            
               Valmistusprosesseihin sovellettavat elohopeaan liittyvät vaatimukset 
            
            
            
               I osa: Valmistusprosessit, joissa elohopean tai elohopeayhdisteiden käyttö on kielletty 
            
            
            
               a)1 päivästä tammikuuta 2019: asetaldehydin tuotanto
            
            
               b)1 päivästä tammikuuta 2019: vinyylikloridimonomeerin tuotanto
            
            
            
               II osa: Valmistusprosessit, joissa elohopean ja elohopeayhdisteiden käyttöä ja päästöjä rajoitetaan 
            
            
            
               Natrium- tai kaliummetylaatin tai -etylaatin tuotanto 
            
            
               Natrium- tai kaliummetylaatin tai -etylaatin tuotannon on tapahduttava seuraavien vaatimusten mukaisesti: 
            
            
               –primäärilouhitun elohopean käyttö on kielletty; 
            
            
               –elohopean ja elohopeayhdisteiden suoria ja epäsuoria päästöjä ilmaan, veteen ja maaperään on vähennettävä vuoteen 2020 mennessä 50 prosentilla tuotettua ainetonnia kohden vuoteen 2010 verrattuna; ja
            
            
               –tämän asetuksen voimaantulopäivästä alkaen sellaisten laitosten, joissa käytetään elohopeaa ja elohopeayhdisteitä natrium- tai kaliummetylaatin tai -etylaatin tuotannossa ja jotka olivat toiminnassa ennen mainittua päivämäärää, kapasiteettia saa lisätä eikä uusia laitoksia ottaa käyttöön.
            
            
               LIITE IV
            
            
               9 artiklassa tarkoitettua pienimuotoista kullankaivua koskeva kansallinen suunnitelma
            
            
            
               Kansalliseen suunnitelmaan on sisällytettävä seuraavat tiedot:
            
         
         
            
               a)kansalliset tavoitteet ja vähennystavoitteet;
            
            
               b)toimet, joilla luovutaan:
            
            
               i)malmin amalgamoinnista;
            
            
               ii)amalgaamin tai prosessoidun amalgaamin avopoltosta;
            
            
               iii)amalgaamin poltosta asuinalueilla; ja 
            
            
               iv)syanidiuutosta sedimentistä, malmista tai mineraalijätteestä, johon on lisätty elohopeaa, poistamatta elohopeaa ensin;
            
            
               c)toimenpiteet pienimuotoisen kullankaivun virallistamisen tai sääntelyn edistämiseksi;
            
            
               d)lähtötasoarviot käytetyn elohopean määristä sekä sen alueella harjoitetun pienimuotoisen kullankaivun käytännöistä;
            
            
               e)strategiat, joilla edistetään pienimuotoisessa kullankaivussa ja kullan käsittelyssä vapautuvien elohopeapäästöjen sekä niille altistumisen vähentämistä, elohopeattomat menetelmät mukaan luettuina;
            
            
               f)strategiat, joilla hallitaan kauppaa ja estetään sekä ulkomaisista että kotimaisista lähteistä peräisin olevan elohopean ja elohopeayhdisteiden muuntaminen pienimuotoisessa kullankaivussa ja kullan käsittelyssä käytettävään muotoon;
            
            
               g)strategiat, joilla saadaan sidosryhmät osallistumaan kansallisten toimintasuunnitelmien toteutukseen ja jatkuvaan kehittämiseen;
            
            
               h)kansanterveysstrategia, joka liittyy pienimuotoista kullankaivua harjoittavien kullankaivajien ja heidän yhteisöjensä altistumiseen elohopealle. Tällaiseen strategiaan tulisi sisältyä muun muassa terveyttä koskevien tietojen keruu, terveydenhuollon työntekijöiden koulutus ja terveydenhuoltolaitosten kautta tapahtuva tiedotus;
            
            
               i)strategiat, joilla ehkäistään herkkien väestöryhmien, etenkin lasten ja hedelmällisessä iässä olevien naisten, erityisesti raskaana olevien naisten, altistumista pienimuotoisessa kullankaivussa käytetylle elohopealle;
            
            
               j)strategiat tiedon antamiseksi pienimuotoista kullankaivua harjoittaville kullankaivajille ja asianosaisille yhteisöille;
            
            
               k)kansallisen toimintasuunnitelman täytäntöönpanoaikataulu.
            
            
               LIITE V
            
            
               Vastaavuustaulukko
            
            
            
                     
                     
                        Asetus (EY) N:o 1102/2008
                     
                     
                     
                  
                  
                     
                     
                        Tämä asetus
                     
                  
               
                     
                        1 artiklan 1 kohta
                     
                     
                  
                  
                     
                        3 artiklan 1 kohdan ensimmäinen alakohta
                     
                     
                  
               
                     
                        1 artiklan 2 kohta
                     
                     
                  
                  
                     
                        3 artiklan 1 kohdan toinen alakohta
                     
                     
                  
               
                     
                        1 artiklan 3 kohta
                     
                     
                  
                  
                     
                        3 artiklan 2 kohta
                     
                     
                  
               
                     
                        2 artikla
                     
                     
                  
                  
                     
                        11 artikla
                     
                     
                  
               
                     
                        3 artiklan 1 kohdan ensimmäinen alakohta
                     
                     
                  
                  
                     
                        13 artiklan 1 kohta
                     
                     
                  
               
                     
                        3 artiklan 1 kohdan toinen alakohta
                     
                     
                  
                  
                     
                        _
                     
                  
               
                     
                        3 artiklan 2 kohta
                     
                     
                  
                  
                     
                        _ 
                     
                  
               
                     
                        4 artiklan 1 kohta
                     
                     
                  
                  
                     
                        _ 
                     
                  
               
                     
                        4 artiklan 2 kohta
                     
                     
                  
                  
                     
                        _ 
                     
                  
               
                     
                        4 artiklan 3 kohta
                     
                     
                  
                  
                     
                        _ 
                     
                  
               
                     
                        5 artiklan 1 kohta
                     
                     
                  
                  
                     
                        _ 
                     
                  
               
                     
                        5 artiklan 2 kohta
                     
                     
                  
                  
                     
                        _ 
                     
                  
               
                     
                        5 artiklan 3 kohta
                     
                     
                  
                  
                     
                        _ 
                     
                  
               
                     
                        6 artiklan 1 kohta
                     
                     
                  
                  
                     
                        12 artiklan 1 kohta
                     
                     
                  
               
                     
                        6 artiklan 2 kohta
                     
                     
                  
                  
                     
                        12 artiklan 1 kohta
                     
                     
                  
               
                     
                        6 artiklan 3 kohta
                     
                     
                  
                  
                     
                        12 artiklan 1 kohta
                     
                  
               
                     
                        6 artiklan 4 kohta
                     
                     
                  
                  
                     
                        _ 
                     
                  
               
                     
                        7 artikla
                     
                     
                  
                  
                     
                        14 artikla
                     
                  
               
                     
                        8 artiklan 1 kohta
                     
                     
                  
                  
                     
                        _ 
                     
                  
               
                     
                        8 artiklan 2 kohta
                     
                     
                  
                  
                     
                        _ 
                     
                  
               
                     
                        8 artiklan 3 kohta
                     
                     
                  
                  
                     
                        _ 
                     
                  
               
                     
                        8 artiklan 4 kohta
                     
                     
                  
                  
                     
                        _ 
                     
                  
               
                     
                        8 artiklan 5 kohta
                     
                     
                  
                  
                     
                        _ 
                     
                  
               
                     
                        9 artikla
                     
                     
                  
                  
                     
                        _ 
                     
                  
               
         
         
            
                  
                     (1)
                  Euroopan parlamentin ja neuvoston asetus (EY) N:o 1223/2009, annettu 30 päivänä marraskuuta 2009, kosmeettisista valmisteista (EUVL L 342, 22.12.2009, s. 59). 
               
               
                  
                     (2)
                  Euroopan parlamentin ja neuvoston direktiivi 2000/53/EY, annettu 18 päivänä syyskuuta 2000, romuajoneuvoista (EYVL L 269, 21.10.2000, s. 34).
               
               
                  
                     (3)
                  Euroopan parlamentin ja neuvoston direktiivi 2011/65/EU, annettu 8 päivänä kesäkuuta 2011, tiettyjen vaarallisten aineiden käytön rajoittamisesta sähkö- ja elektroniikkalaitteissa (EUVL L 174, 1.7.2011, s. 88).